ໄທຈະຜະລິດຢາວັກຊີນຕ້ານ ເຊື້ອໄວຣັສໄຂ້ເລືອດອອກ ທີ່ມີລາຄາຖືກ
ຊາວໄທປະມານສອງແສນຄົນ ຕິດເຊື້ອໄວຣັສໄຂ້ເລືອດອອກໃນທຸກໆປີ
ກະຊວງວິທະຍາສາດຂອງໄທ ກ່າວວ່າ ກໍາລັງມີຄວາມກ້າວໜ້າໃນການພັດທະນາຢາວັກຊີນ ຕ້ານເຊື້ອໄວຣັສໄຂ້ເລືອດອອກທີ່ຍຸງລາຍເປັນພາຫະນະນໍາເຊື້ອນັ້ນ ຊຶ່ງໃນແຕ່ລະປີ ພະຍາດ ໄຂ້ເລືອດອອກໄດ້ເອົາຊີວິດຜູ້ຄົນໄປຫລາຍພັນຄົນ ໃນທົ່ວຂົງເຂດເອເຊຍເອເຊຍຕາເວັນອອກ ສຽງໃຕ້ ຜູ້ສື່ຂ່າວວີໂອເອ ນາຍຣອນ ຄໍເບິນ ລາຍງານມາຈາກບາງກອກວ່າ ໄທຫວັງທີ່ຈະ ຜະລິດຢາວັກຊີນໃນລາຄາຖືກ ສໍາລັບຈໍາໜ່າຍໃນຕະຫລາດແຫ່ງຂົງເຂດ ພາຍໃນສິບປີຕໍ່ ໜ້ານີ້ ທອງປານມີລາຍລະອຽດຂອງເລຶ່ອງນີ້ ມາສະເໜີທ່ານ ໃນອັນດັບຕໍ່ໄປ ອົງການອະນາໄມໂລກກ່າວວ່າ ມີປະຊາຊົນໃນຈໍານວນ ຫລາຍ ເຖິງ 50 ລ້ານຄົນໃນແຕ່ລະປີ ຢູ່ໃນຫລາຍກວ່າ 100 ປະເທດ ທີ່ຕິດເຊື້ອໄວຣັສໄຂ້ເລືອດອອກ ທີ່ຍຸງເປັນ ພາຫະນະນໍາເຊື້ອນັ້ນ ພວກນັກວິທະຍາສາດກ່າວວ່າ ລະດູຝົນທີ່ມີຝົນຕົກໜັກຫລາຍກວ່າປົກກະຕິໃນຫລາຍໆ ເຂດຮ້ອນນັ້ນ ຊ່ວຍໃຫ້ເຊື້ອໄວຣັສດັ່ງກ່າວນີ້ ແຜ່ລາມ ອອກໄປໄວຂຶ້ນ ສິ່ງທ້າທາຍຕໍ່ພວກນັກວິທະຍາສາດມາເປັນເວລາດົນນານ ໃນການປາບພະຍາດໄຂ້ເລືອດອອກນີ້ ກໍຄືການພັດທະນາ ຢາວັກຊີນອັນນຶ່ງອັນດຽວຂຶ້ນມາ ເພື່ອໃຫ້ໃຊ້ໄດ້ກັບເຊື້ອ ໄວຣັສໄຂ້ເລືອດອອກ ທັງສີ່ຊະນິດນັ້ນ ມາບັດນີ້ ພວກນັກວິທະຍາສາດແລະກະຊວງສາທາລະນະ ສຸກຂອງໄທ ກ່າວວ່າ ການທົດລອງຂັ້ນຕົ້ນຫລາຍຮອບທີ່ ສໍາເລັດຜົນ ໄດ້ພາໃຫ້ມີຄວາມຫວັງວ່າ ພວກເຂົາເຈົ້າຈະ ສາມາດຜະລິດຢາວັກຊີນສໍາລັບໄຂ້ເລືອດອອກໄດ້ ໃນອະນາຄົດອັນໃກ້ນີ້ ເມື່ອວັນຈັນອາທິດແລ້ວນີ້ ກະຊວງສາທາລະນະສຸກຂອງໄທໄດ້ມອບໝາຍໃຫ້ບໍລິສັດເອກະ ຊົນ Bionet-Asia ເປັນຜູ້ກໍາກັບດູແລນໍາການຜະລິດຢາວັກຊີນດັ່ງກ່າວ Dr ວິຣະໄຊ ວິຣະເມທີກຸນ ລັດຖະມົນຕີກະຊວງວິທະຍາສາດແລະເທັກໂນໂລຈີຂອງໄທ ກ່າວວ່າ ການພັດທະນາຢາວັກຊີນ ມາຮອດປັດຈຸບັນນີ້ ແມ່ນຖືວ່າເປັນຄວາມສໍາເລັດທີ່ ສໍາຄັນອັນນຶ່ງ ຫລັງຈາກໄດ້ທໍາການສຶກສາຄົ້ນຄວ້າເຊື້ອໄວຣັສນີ້ ມາໄດ້ຫລາຍສິບປີ ດອກເຕີ ວິຣະໄຊເວົ້າວ່າ “ ໃນທຸກໆປີ ມີປະຊາຊົນປະມານ 200,000 ຄົນໃນໄທ ເຈັບປ່ວຍ ຍ້ອນເຊື້ອໄວຣັສນີ້ ສ່ວນໃຫຍ່ ແລ້ວ ແມ່ນພວກເດັກນ້ອຍທີ່ສ່ຽງ ຫລາຍທີ່ສຸດຕໍ່ການເສຍຊີວິດ ຍ້ອນໄຂ້ເລືອດອອກ ເນຶ່ອງຈາກ ພວກເດັກນ້ອຍບໍ່ມີພູມຕ້ານທານ ເຊື້ອພະຍາດ ທີ່ຜູ້ຄົນພັດທະນາ ຂື້ນມາໃນຮ່າງກາຍ ຂະນະທີ່ ກ້າວເຂົ້າສູ່ໄວຜູ້ໃຫຍ່ນັ້ນ ດອກເຕີ ພູນສຸກ ກິລາແປງ ນັກ ຄົ້ນຄວ້າຄົນນຶ່ງໃນໂຄງການນີ້ ກ່າວວ່າ ພວກເດັກນ້ອຍຈະເປັນ ຜູ້ໄດ້ຮັບຜົນປະໂຫຍດຫລັກ ຈາກຢາວັກຊີນນີ້ ດອກເຕີ ພູນສຸກ ກ່າວວ່າ ພວກນັກວິທະຍາສາດກ່າວວ່າ ສິ່ງທ້າທາຍ ແມ່ນຢູ່ໃນຂັ້ນຕອນການຜະລິດຢາວັກຊີນບັ້ນ ສຸດທ້າຍ ຄືມີເຊື້ອໄວຣັສໄຂ້ເລືອດອອກຢູ່ 4 ຊະນິດດ້ວຍກັນ ສະນັ້ນ ຢາວັກຊີນທີ່ຜະລິດ ອອກມານັ້ນ ສັກເຂັມດຽວແລ້ວ ແມ່ນຈະ ຕ້ອງໃຫ້ສາມາດປ້ອງກັນເຊື້ອໄວຣັສທັງໝົດ ສີ່ຊະນິດນັ້ນໄດ້ ເພື່ອຫລີກລ່ຽງບໍ່ໃຫ້ເກີດ ອາການແຊກຊ້ອນຕໍ່ພວກຄົນເຈັບ ທ່ານ ວິທູນ ວົງຫານກູລ ປະທານບໍລິສັດ Bionet-Asia ຄາດວ່າທາງບໍລິສັດຂອງທ່ານ ຈະໄດ້ໃຊ້ຈ່າຍເງິນຫລາຍເຖິງ 100 ລ້ານໂດ ລາ ກ່ອນທີ່ຈະຜະລິດຢາວັກຊີນນີ້ອອກວາງ ຂາຍໄດ້ ທ່ານກ່າວອີກວ່າສິ່ງທ້າທາຍຫລັກໆ ກໍຄືການຮັບປະກັນໃຫ້ມັນເປັນຢາວັກຊີນ ທີ່ ມີລາຄາຖືກ ທ່ານ ວິທູນ ເວົ້າວ່າ ທ່ານວິທູນກ່າວຕໍ່ໄປວ່າ ພວກຕະຫລາດຫລັກໃນຂົງເຂດ ກໍມີໂຮມທັງ ອິນເດຍ ອິນໂດເນ ເຊຍ ຂົງເຂດເອເຊຍຕາເວັນອອກສຽງໃຕ້ ແລະ ຈີນ ເມື່ອໃດທີ່ຢາວັກຊີນນີ້ ພ້ອມທີ່ຈະນໍາ ອອກຂາຍໄດ້ພາຍໃນ 10 ປີ ທ່ານ ວິທູນກ່າວໃນທີ່ສຸດວ່າ ການພັດທະນາຢາວັກຊີນດັ່ງ ກ່າວນີ້ ຍັງຈະອໍານວຍໃຫ້ໄທສາມາດກຸ້ມຕົນເອງ ໃນການພັດທະນາດ້ານເທກນິກ ພ້ອມທັງ ທາງແຮງງານນັ້ນນໍາ